Caroline Tiriman | ABC Radio Australia | 25.02.2016
Wanpla save meri blong Bougainville i mekim bikpla askim igo long Autonomous Bougainville Gavman long tokim gut ol pipal long ol mining Loa em oli bin kamapim long 2015.
Dr Ruth Spriggs, wanpla meri blong Bougainville iet husat isave lukluk long ol wok kamap na sidaon blong ol pipal blong Bougainville i mekim despla askim long wonem emi tok despla mining law i havim tasol ABG na ol mining kampani.
Emi tok despla loa bai nap kamapim narapla bikpla heve olsem Bougainville Crisis em planti tausan pipal ibin dai long en.
Bikpla fait ibin kamap long Bougainville long ol yia 1980’s long wonem ol papa graon klostu long Panguna Copper mine ibin gat kros wantem Mine na PNG Gavman.
Dr Spriggs itok, emi wari long wonem aninit long ol loa, gavman inap sasim ol papa graon samting olsem K20 tausan kina na kalabus inap long wanpla yia sopos oli brukim ol despla mining loa.
zho_Hans tpi_Latn tpi_Latn tpi_Latn tpi_Latn tpi_Latn